b'\n_START_ARTICLE_\nCuil\n_START_PARAGRAPH_\nCuil (udtales "cool") er en internet-s\xc3\xb8gemaskine, lanceret den 28. juli 2008 af en gruppe tidligere Google-ansatte via selskabet Cuil Inc. Den nye s\xc3\xb8gemaskinen er baseret p\xc3\xa5 et bredere s\xc3\xb8ge- og indexeringskoncept end Google, og selskabet bag Cuil meddelte under sin lancering, at s\xc3\xb8gemaskinen allerede ved sin lancering havde indekseret mere end 120 milliarder websider, og at den dermed allerede fra day one var verdens st\xc3\xb8rste!_NEWLINE_Cuil er grundlagt og udviklet af de tidligere Google-ansatte, Anna Patterson, Russell Power og Louis Monier samt af Tom Costello, der bl.a. har arbejdet for IBM. Cuil adskiller sig f\xc3\xb8rst og fremmest fra Google ved ikke udelukkende at v\xc3\xa6re funderet p\xc3\xa5 keyword-baseret indeksering, men p\xc3\xa5 en bredere indholdsm\xc3\xa6ssig indeksering baseret p\xc3\xa5 indeksering af st\xc3\xb8rre tekstenheder eller hele sider. Denne form for indeksering skulle give bedre og mere relevalte resultater af s\xc3\xb8gninger med Cuil end det eksempelvis er tilf\xc3\xa6ldet med Google, h\xc3\xa6vder bagm\xc3\xa6ndene bag Cuil_NEWLINE_Cuil h\xc3\xa6vder derudover at opretholde et h\xc3\xb8jere sikkerhed omkring privatlivsinformationer end Google ved ikke at gemme logs med informationer om tidligere s\xc3\xb8gninger eller IP-adresser._NEWLINE_Sammenligninger mellem den nye Cuil og den etablerede Google viser ikke umiddelbart, at Cuils p\xc3\xa5stande om at v\xc3\xa6re bedre, st\xc3\xb8rre og mere relevant end Google allerede fra day one er helt tydelige._NEWLINE_Den 17. september 2010 lukkede Cuil.'